
P  R  O  OE  M  I  U  M. 

^  I.  X  quo  tempore  variola  primum  in 
Europam  Occidentalem  inveda 
est,  medici,  omni  aevo,  levare  aut  radicitus 
tollere  conati  sunt.  Primum  in  finem,  Tur- 
cos  imitati  *,  sanis  morbum  inserere  insue- 

A  verunt. 


*  Vid.  Smollett.  Continuat  ion  of  the  History 
^England,  vol,  II.  pag.  445. 

verunt.  Sed,  apud  multos,  etiamnum  dubium 
est,  an  insitio  ad  expedlationem  responderit ; 
quoniam  vulgat  morbum  inter  ignaros  et  ob¬ 
scuros  hominum,  qui,  superstitioni  dediti, 
hunc  morbum,  pariter  atque  alios,  ad  Deos 
referunt,  et  vano  timore,  ne  eorum  in  se 
iram  moveant,  suis  liberis  inserendum  no¬ 
lunt. 

II.  Nonnulli  tamen  contendunt,  variolam 
insitione  vulgari  magis  speciosum  esse,  quam 
verum.  Sed  mehercule  movere  disputatio¬ 
nem,  an  ita  sit,  necne,  hodie  prorsus  inutile 
est  ;  cum  rara  nostri  aevi  felicitate  ratio  alia, 
uti  tutior,  ita  efficacior,  inventa  sit,  qua  hic 
morbus  mitigetur,  imo  forsan  exstinguatur, 

III.  Sed  quomodo  extirpari  potest  morbus 
tam  vetus,  tam  pestilens,  tam  aspedtu  foedus, 
parentum  precibus  tam  inexorabilis,  teneri¬ 
tati  inflmtum,  et  virginum  pulchritudini  tam 
infestus  et  crudelis  ?- — Inserendo  alium  mor¬ 
bum,  qui,  tametsi  natura  nec  pestilens  sit  nec 

S^VUS| 

saevus,  nec  futurae  parentum  virginumque  spei 
inimicus,  corpus  tamen  humanum  aliquo  mo¬ 
do  sic  feliciter  mutat,  ut,  .in  reliquam  vitam, 
illius  pesti  non  sit  opportunum. 

IV.  Vicarius  hic  morbus,  de  quo  pauca 
scribere  nobis  in  animo  est,  anno,  post  homi¬ 
num  salutem,  millesimo,  septingentesimo,  no¬ 
nagesimo  et  fere  odavo,  primum  percele¬ 
bratus  scriptis  est  k  Jennero  ;  medico,  qui 
tum  BiRKLEiiE  Glocestriensis  medicinam 
faciebat. 

V.  Hic  tamen  morbus,  qui  vaccina,  seu 
VACCINA  JENNERIANA,  appellatur,  longo  ant^ 
tempore,  ut  memoria  traditum  est,  agricolis 
Anglicanis  est  cognitus,  praecipue  autem 
Glocestrientibus,  quorum  agri  pascuis  vi¬ 
ridibus  et  lade  abundabant  ;  itemque  Hiber¬ 
nis,  qui  circumcolebant  Corcagiam. 

VI.  Ut  vaccinam  vulgavit  Jennerus,  alii 
medici  praeclari,  hujus  famam  et  laudem  aemu¬ 
lantes, 

iantes,  certatim  navarunt  operam  ei  investi¬ 
gandae  ;  in  primis  autem  Pearsonius  et 
WooDViLLius,  qui,  haud  ita  multo  post,  lite¬ 
ris  ejus  historias,  suam  uterque,  prodiderunt. 
Periculis  dein,  pariter  ac  Jennerus,  conati 
sunt  comperire,  qua  natura  esset,  et,  numne, 
humano  corpori  insita,  certam  a  variola  im¬ 
munitatem  polliceretur. 

VII.  Experimenta,  numero  plura,  capta  a 
medicis  non  solum  in  Britannus,  Gallia^, 
Germania,  Batavi  a,  caeterisque  Europa  re¬ 
gionibus,  sed  etiam  in  America,  et  insulis 
Occidui  Semiorbis,  comprobarunt,  qu^ 
scriptis  ediderat  Jennerus  ;  et  laeta  morta¬ 
les  spe  consolantur,  haud  longo  tempore  fore, 
ut  variola^  qua  saevior  nulla  pestis  aut  tetrior, 
prorsus  exstinguatur. 


C  AP, 


*  Vid.  Kxtra&  of  the  Report  of  the  Central  Com~ 
raittee  at  Paris,  on  the  suhjeB  of  the  Vaccine  Inocu^ 
IaTioN}  or  Cou^-poK,  made  November  24.  1802. 

^uibuf  Malis  Vaccinum  Genus  afficiat  Vac- 
cirta, 

VIII.  His  pricmlssis,  nunc  dicemus,  quibus 
malis  vaccinum  genus  afficiat  vicarius  mor¬ 
bus,  quem  persequimur.  Verno  potissimum 
tempore,  ubi  virescunt  gramina,  vaccac  lac¬ 
tariae  hoc  morbo  afficiuntur.  Una  correpta, 
brevi  tempore  caeteras  quoque  corripiuntur. 
Vulgatur  tamen  morbus,  non,  sicut  alii  qui¬ 
dam  pestilentes,  tabo,  quod  diffundit  aer  cir¬ 
cumfusus,  sed  manibus,  et  communibus  mi¬ 
nisteriis  ubera  mulgentium. 

IX.  In  ubera  et  mammas  vaccarum,  in  quas 
translata  tabes  est,  paucos  post  dies  erumpunt 
vesieuhe,  seu  pustulae,  parvx',  subcoerulccT 
sublividaeve  ;  qua^  humorem  limpidum  con- 

i 

tinent,  quasque  circumeunt  tumor,  et  inflam¬ 
matio 


DE  VACCINA. 


matio  quae  specie  erysipelas  simulat.  Pus^ 
tulae  paulatim,  ex  margine,  inaequales  eva¬ 
dunt  ;  et,  nisi  apte  curentur,  in  ulcera  tetra 
et  curatu  difficillima  abeunt.  Vaccae  interea 
valetudinis  perturbatione  afficiuntur  :  pastum 
fastidiunt :  incalescunt :  febriunt :  et  ubera 
minus,  quam  antea,  lade  abundant. 


GAP. 

C  A  P.  II. 

j^iibus  Signis  cognoscatur  Vaccina^  in  Ho^ 
minum  Genus  fortuito,  vel  de  industria, 
translata, 

X.  Tabum,  ex  ruptis  pustulis  inter  mul- 
gendum  expressum,  mulgentium  digitis,  prae¬ 
sertim  partibus,  si  quae,  cuticula  nudatis,  se 
insinuat ;  et,  haud  multb  p6st,  movet  trans- 
latitium  morbum,  quem  fortuitam  vaccinam 
nominant  medici  ;  qu6  distinguant  ab  alia 
vaccina,  quam,  quippe  tabo  de  industria  in¬ 
sito  translatam,  insitam,  seu  inoculatam  appel¬ 
lant.  De  his  speciebus  ordine  pauca  dicenda 
sunt. 


XI.  Fortuita, — Paucis  post  diebus,  quam 
tabum  admotum  est,  manus,  praecipue  in  sum¬ 


mis 

inis  digitis,  et  circa  articulos,  exiguis  ortis 
inflammationibus  maculantur.  Nec  multo 
post,  in  his  inflammatis  partibus,  perinde  ac 
in  ambustis,  oriuntur  exiguce  Tesiculie  ;  qum, 
paulatim  in  omnem  aequaliter  partem  lates¬ 
centes,  paucos  post  dies,  figura  amplos  circu¬ 
los  repraesentant,  centris  depressos,  margini¬ 
bus  extumidos. 

XII.  Hoc  fere  tempore,  subcoerulese  sunt, 
iis  vaccarum  subsimiles,  atque  limpidum  hu¬ 
morem  continent.  Paucis  diebus,  partes,  vesi¬ 
cularum  radices  circumjacentes,  intumescunt 
et  indurescunt  ;  simulque  inflammatione  afli- 
ciuntur,  quae,  procedente  morbo,  erysipelas  si¬ 
mulat. 

^  XIII.  Cum  eo  processum  est,  tument  ali¬ 
quantulum,  dolentque  lymphaticcd  axillarum 
glandulae :  unde  satis  constat,  tabum,  ex  ve¬ 
siculis  absorptum,  in  has  delatum  esse.  Eo- 

9 

dem  ferme  tempore,  febris  orta  ostendit,  hoc 
in  ipsum  sanguinem  permanasse,  et  esse,  cum 

hoc 

hoc  vitali  humore,  in  omne  corpus  distribu¬ 
tum.  Quanquam  autem  aliena  hcec  materia, 
sanguini  intermixta,  cor  et  arterias,  praeter 
solitum,  excitat,  et  febrem,  eamque  nonnun- 
quam  vehementem,  mOvet,  non  tamen  facit, 
ut  cutis  papulis  efflorescat. 

XIV.  Ubi  eb  perventum  est,  paucis  pbst  die¬ 
bus,  partium,  quae  vesicularum  radices  circum¬ 
jacent,  dolor,  calor  et  inflammatio  conquies¬ 
cunt,  simulque  remollescit  duritia.  Haud  verb 
rarb  ipsae  vesiculae  usque  eo  non  simul  sicces¬ 
cunt  et  sanescunt,  ut  in  ulcera  tetra  et  sanatu 
difficillima  abeant.  Verum  haec  tamen  ulcera, 
utcunque  ad  tempus  molesta  sint,  plerum¬ 
que,  procedente  tempore,  naturalibus  par¬ 
tium  adionibus  integris,  siccescunt,  iisque 
cicatricula  confirmatur.  Corporis  valetu¬ 
dinis  perturbatio,  quamvis  interdum  gra¬ 
vis,  semper  tamen  fugax  est,  nunquam  peri¬ 
culosa. 


II 


XV.  Insita 

XV.  Insita — naccina  in  quibusdam  differt 
a  fortuita,  quam  descripsimus.  Cum  ita  sit, 
notas  illi  proprias  paucis  exponemus. 

XVI.  Tertio  post  insitum  tabum  die,  punc¬ 
tum  exiguum  inflammatum  apparet  in  ip¬ 
sissima  parte,  in  quam  inditum  tabum  est. 
Die  postero,  plusculum  erubescit,  et  tangenti 
summo  digito  subdurum  et  tumidulum  est. 
Postridie  ejus  diei,  inflammatum  pundum  oc¬ 
cupat  vesicula,  et  notae  insitce  vaccincE  pro¬ 
priae  oculis  se  manifestare  incipiunt. 

XVII.  Hoc  tempore,  partes  vesiculis  cir» 
cumfusae  adeo  non  inflammantur,  ut  in  va¬ 
riola  solent,  aliisque  morbis  quibus  cutis  ef¬ 
florescit,  ut  lafleo  colore  appareant.  Nunc 
vesiculse,  etiamsi  turgescant,  at  centrum  ta¬ 
men  versus  concavas  sunt,  marginem  versus 
gibbae.  Per  duos  dies  proximos,  vesiculae 
quoquoversum  patescunt,  haud  secus  atque 
eas  vaccindd  fortuitcB  ;  atque,  septimo  die,  me¬ 
diocriter  jam  ampl^  sunt. 


xviii.  Odlavo 

XVIII.  Odavo  fer^  die,  post  tabum  insi¬ 
tum,  partes,  quae  vesicularum  radices  circum¬ 
eunt,  inflammari  incipiunt.  Per  duos,  non- 
nunquam  tres  dies,  inflammatio  in  omnem 
aequaliter  partem,  tanquam  a  centro,  serpit  ; 
atque,  quo  tempore  constiterit  inflammatio, 
media  inflammati  circuli  linea  modo  semidi¬ 
gitalis  est,  mod6  duos  amplius  digitos  longa. 

I 

Hic  circulus  rubro  splendore  erysipelas  ae¬ 
mulatur  ;  et  non  ipse  modo,  veriim  vicinae 
quoque  partes  sunt  pra?durce  atque  intentae. 

( 

XIX.  Undecimo  fere  die,  ubi  desinunt  pa- 
tere  vesiculae,  vicinarum  partium  inflammatio 
remittere  incipit,  et  emolliri  duritia.  Humor 
vesicularum,  hucusque  tenuis  et  perlucidus, 
lentescit,  fitque  aliquantulum  luci  impervius. 
Tota  dein'  vesicula,  cum  incluso  humore, 
brevi  arescit  in  crustulam  la,*vem,  nitentem, 
aliquantum  perlucidam,  pullo  aut  subrubro 
colore  ;  quae,  nisi  vestimentorum  attritu  alio- 
quive  intempestive  deglubatur,  unam  alte- 
ramve  hebdomadam  remanet,  dein  sponte  a 


cute 

cute  resoluta  decidit,  sanis  jam  partibus  sub» 
jacentibus. 

/ 

XX.  Hoc  plerumque  tenore  procedit  insita 
vaccina.  Interdum  autem  adultorum  totius 
corporis  valetudo  plus  minus  perturbatur.  Oc¬ 
tavo  post  tabum  insitum  die,  lymphaticcs  axil¬ 
larum  glandulas  paululum  intumescunt ;  at¬ 
que,  singulis  humerorum  motibus,  dolent,  as- 
grisque  ipsis,  perinde  ac  rigidae,  videntur. 
Dolet  simul  caput :  horrores  totum  subinde 
corpus  percurrunt ;  arterias  solito  vehemen¬ 
tius  agitantur.  Quae  sane  mala,  caeteraque  qui¬ 
bus  affici  solent  febrientes,  alias  duas  non  am¬ 
plius  horas  urgent,  alias  duos  tresve  dies. 

XXI.  Quanquam  vaccina  insita  malis  cum 
partis,  in  quam  introdudla  tabes  est,  tum  to¬ 
tius  corporis,  plerumque  est  uniusmodi,  suique 
similis ;  imperpetua  tamen  mala  nonnun- 
quam  internascuntur,  quae  haud  idoneum  esset 
silentio  praeterire. 


XXII.  Vesicula 

XXII.  Vesiculae  aliquando,  etiamque  inflam¬ 
mati  circuli,  duobus  tribusve  diebus  citius 
seriusve  consistunt,  quam  supri  diximus. 
Quinetiam,  si  vestimentorum  attritu,  vel  in- 
tantum  unguiculis,  vel  casu  aliquo  iniquo  ve¬ 
siculae  praemature  diruptae  sint,  aut  crustx  ^ 
subjacentibus  partibus  separatx  ;  decimo  fere 
die,  sanies,  seu  icbory  effundi  incipit  ex  illis, 
aut  crusta  scabrosa  his  superincrescere  :  qui¬ 
bus  sane  alterutrisque  subjacentia  ulcera,  per 
aliquod  tempus,  impediuntur,  qub  minus  sa¬ 
nescant  ;  imo,  interdum  in  tetra  abeunt,  quae 
aegre  percurantur. 

XXIII.  Aliquandb  pustulae  oriuntur,  noii 
solum  circa  partem,  in  quam  insitum  tabum 
est,  verum  etiam  in  aliis  corporis  partibus. 
Hae  pustulae  iis  sane  persimiles  sunt,  quae  ex 
tabo  varioloso  oriuntur ;  et,  enimvero,  est, 
quamobrem  opinemur,  variolosarum  naturae 
aliquatenus  participes  esse,  quoniam  fere  nus¬ 
quam  proveniunt,  nisi  in  locis  ubi  variola 
grassantur. 


XXIV.  Hoc 

XXIV.  Hoc  observato,  in  animum  induxit 

WooDViLLius,  hujusmodi  pustulas  efEci  cir» 

cumfuso  aere  variolosd  tabe  inquinato,  cui 

/ 

multi  eorum,  in  quos  insevit  vaccinam,  erant, 
ante  insitionem,  expositi.  Ut,  ita  esset,  nec¬ 
ne,  percognosceret,  experiri  instituit ;  et  com- 
perit,  quod  animo  ante  conceperat,  esse  quam 
verisimillimum 

XXV.  Nonnunquam  pustulae  iis  vaccincc 
consimiles,  in  quibuspiam  brachii  partibus, 
praesertim  antica,  oriuntur ;  hinc,  uti  puta¬ 
tur,  quod,  cute  incaute  perseda,  tabum  in 
cellulosam  telam  insitum  est.  Ubi  hoc  acci¬ 
dit,  pars  seda  aptior  est,  quae  magnam  in¬ 
flammationem  concipiat.  Tertio  haud  raro 
die,  post  tabem  insitam,  brachium  efflorescit 
exiguis  papulis ;  quae,  uno  alterove  die,  spon¬ 
te  evanescunto 

CAR 


Vid,  WooDviL.  Ohsef''Vations^  ann.  1800. 

C  A  P.  III. 

potissimum  JEtate,  inserenda  sit  f'~accina, 

% 

XXVI.  Qua  potissimum  aetate,  inserenda 
•vaccina  est  ?  Ulla  fere  aetate,  tuto  inseri 
potest.  Verum  tenera  tamen  aetatula,  ubi 
dentiunt  infantes,  insitio  non  aeque  tuta  est, 
ac  postquam  dentes  provenerunt.  Tunc  enim 
illi,  propter  naturalem  corporum  infirmita¬ 
tem  et  teneritudinem,  ad  irritandum  faciles 
sunt ;  ideoque  apti,  qui  cruditatibus,  acore, 
aliisve  irritantibus  in  febriculas  incidant, 
quorumque  summa  cutis  papulis  pustulisve 
efflorescat. 

XXVII.  Has  ob  causas,  fieri  potest,  ut  vac-- 
fina  inflammatio  aut  seriiis,  aut  omnino  non, 

oriatur  ; 


i6 


DE  VACCINA. 


oriatur  ;  aut  orta  conquiescat  serius.  Qnin- 
etiam,  tabum  digitis  alioquive  nonnunquam 
transfertur  in  alias  atque  alias  partes  ;  in  qui¬ 
bus,  praesertim  si  jam  papulis  pustulisve, 
quales  modo  memoravimus,  exasperentur,  no¬ 
vas  vesiculas  movet.  Sic  aliae  post  alias  ve¬ 
sicula,  hic  illic  cutis,  excitari  possint ;  qua¬ 
rum  singulas  tanta  propemodum  vis  inflam¬ 
mationis  comitetur,  quanta  eam,  quae  tabi 
insitioni  supervenerit. 

XXVIII.  Quum  ita  sit,  satius  videtur,  nisi 
in  vicinia  grassentur  variolae,  conferre  vac- 
clncs  insitionem  in  cam  aetatem,  qua,  enatis 
dentibus,  infantes,  firmitatem  adepti,  minus 
irritabiles  sint,  et  febriculosi 


GAP. 


*  Aud.  Alexand.  Monron.  Secund.  Praeleft, 
ie  Anat.  et  Chirurg,  in  Ac  ad,  Edin, 

Unde  extrahendum  sit  1‘abum,  quo  trans- 
feratur  Vaccina  ;  qua  ratione  conservan¬ 
dum  ;  qua  inserendum. 

XXIX.  Proximum  est,  ut,  hk  loci,  pauca 
de  ipso  tabo  eligendo  dicamus  ;  quippe  quo 
nihil  cognitu  utilius  sit,  nihil  neglectu  tur¬ 
pius  et  indignius. 

XXX.  Medici  debent  tabum,  quocum  in¬ 
stituunt  vaccinam  in  humanum  corpus  trans¬ 
ferre,  extrahere  ex  uberibus  vacca?,  qua?  ip¬ 
sa  vera  vaccina  laborat.  Haud  enim  rarb 
vaccarum  papillae  spurii  generis  pustulis  affi¬ 
ciuntur  ;  quarum  humor,  humano  corpori 
insitus,  movet  alia  et  graviora  mala,  qikiii 
genuinus  humor  vaccinus.  Verum  si  tamen 

C  in 

in  memoria  teneant  medici  notas  supradidas, 
quibus  vera  vaccina  cognoscatur,  facile  dig¬ 
noscant  pustulas  idoneas,  ex  quibus  tabum 
excipiant. 

XXXI.  Observatu,  porro,  dignum  est,  ta¬ 
bum,  septimo,  odlavo,  aut  nono  ex  papillarum 
inflammatione  die,  exemptum,  optimum  esse, 
ut  compertum  est,  quo  in  humanum  corpus 
vaccina  transferatur  \  et  tabum,  ex  pustulis 
exulceratis  extradum,  transferendi  vim  ami¬ 
sisse. 

XXXII.  Quinetiam,  considerandum  est, 
quemadmodum  tabum  conservetur,  ne  propa¬ 
gandi  facultatem  amittat.  Hunc  in  finem, 
cavendum  est,  ne  fermentescat,  et  aeri  obji¬ 
ciatur.  Primo  consilio,  simul  ut  vesicula 
exemptum  est,  debet  leni  igne  siccari,  donec 
omnis  ex  eo  tenuis  humor  vaporaverit.  Se¬ 
cundo,  ut  suadet  Jennerus,  in  calamum  aut 
vitri  frustulum  exceptum,  et,  uti  diximus,  ex¬ 
siccatum,  in  phialam  indendum  est  \  quae  dein 

probe  obturanda :  quibus  fadis,  nonnunquam, 
ut  periculo  compertum  est,  vires,  per  tres 
menses,  retinet*.  Phiala  .itidem  inclusum, 
qua:  insuper  continet  hydrosenium  aut  nitro- 
genium,  longum  in  tempus,  uti  compcnt 
Pearsonius,  possidet  vaccinam  et  sui  simile 
progenerandi  facultatem 

XXXIII.  Ubi  tabum,  sic  exsiccatum,  con- 
servatum  est,  opus  erit,  ut  medicus  prius  re¬ 
molliat  aquae  fervidae  vaporibus,  quam  in  hu¬ 
manum  corpus  inserat. 

XXXIV.  Qua  ratione  inserendum  sit  tabum 
vaccinum^  non  opus  videtur  multa  dicamus, 
quoniam  eadem  commodissime  inseritur,  qua 
tabum  vciriolosimi.  Cute  scalpello  chirurgico 
levissime  incisa,  donec  sanguinis  guttula  pro¬ 
venerit,  dein  hac  abstersa,  fili  frustulum,  tabo 
vaccino  imbutum,  incisae  parti  inserendum  est. 

Hujusmodi 

\ _ _ 

*  Vid.  Jenner.  Further  Observations. 

•j-  Vid.  Duncan.  Annals  of  Mediane y  ann.  1800. 

Plujusmodi  insitio  caeteris  antefertur  a  medi¬ 
cis,  eo  quod  et  facilior  est,  et  saepius  ad  spem 
respondet.  Scalprum,  ex  platina  confedlum, 
ferreo  praeferendum  est,  ut  putat  Pearsonius, 
quia  minus  aptum  est,  quod  oxy detur 


CAR 


Vid.  pUNCAN.  Annah  of  Medicine,  ann.  1800® 

CAP.  V. 

^ibus  vera  P^accina  differat  d  spuriis y  et  V t- 
riold  insita. 


XXXV.  Nunc  opera?  pretium  erit  animum 
ad  ea  advertere,  quibus  vera  vaccina  differat 
^  spuriisy  et  variola  insita  ;  quippe  morbis, 
qui  eam  aliquantulum  simulent. 

XXXVI.  Spurije  vaccinje^ — ubi  in  humano  cor¬ 
pore  oriuntur,  proveniunt  ex  adulterino  tabo, 
excepto  aut  spuriis  vaccinarum  papillarum  pus¬ 
tulis  ;  aut  spuriis  humani  corporis  ipsius,  quas 
insitum  tabum  adulterinum,  malusve  sangui¬ 
nis  habitus  excitaverit.  Spuria  vaccina^  utro¬ 
cunque  horum  fontium  oriatur,  quamvis  partis, 
in  quam  tabum  adulterinum  penetraverit,  in¬ 
flammationem  gravem  excitet,  et  multum 

perturbet 

perturbet  totius  corporis  valetudinem ;  tamen, 
ut  edocuit  experientia,  neutiquam  hominis 
constitutionem  sic  feliciter  mutat,  ut,  quod 
supersit  aevi,  variol<s  immunitate  fruatur. 

XXXVII.  Pustulae,  quae,  verno  tempore,  ubi, 
repubescente  sole,  pubescunt  prata  floribus, 
et  herbescunt  agri,  ladantia  vaccarum  ubera 
mammasque  asperant  et  ulcerant,  genere  va¬ 
riae  videntur ;  et  neutiquam  omnes  salutife¬ 
ram  virtutem  possident,  qu^,  in  hominum 
corpora  translata,  iis  afferat  variola  immunita¬ 
tem.  Caeterae  tamen  pustulae  distinguantur 
ab  ea,  cujus  humor  variolam  arcendi  vi  pol¬ 
let  ;  modo  medici,  quorum  sane  plurimum  in- 
terest  discrimen  scire,  animadvertant  ea,  quae 
didturi  sumus. 

XXXVIII.  Pustulae,  quarum  humor  pollet 
hominum  corpora  a  variola  tutandi  potentia, 
contra  atque  casterae,  vaccarum  valetudinem 
usque  eo  perturbant,  ut  laeta  gramina,  op¬ 
tanda  sanis,  fastidiant ;  et  earum  ubera,  ante 

ladle 

la(Se  distenta,  fer^  siccescant.  Quinetiam,  ut 
supri  (ix.)  diximus,  earum  radices  definito 
tempore  circumsidet  inflammatio,  qune  spe¬ 
cie  et  colore  erysipelas  refert.  Aptiores,  por- 

V 

r6,  sunt,  quae  in  ulcera  mala  et  curatu  diffici¬ 
lia  abeant.  Ad  hoc,  ulcera,  quae  movent,  in 
subjacentes  partes  carnosas  penetrant ;  contra 
atque  ea  caeteris  pustulis  supervenientia,  qua: 
tantummodb  cutem  afficiunt,  et  brevi  scabro¬ 
sis  crustis  obducuntur.  Huc  accedat,  qu6d, 
aliter  ac  caeterae,  subcoeruleae  sunt  aut  sublivi¬ 
dae,  et  contadlu  humoris,  qui  formatur  in  ip¬ 
sis,  multo  facilius  vulgantur. 

XXXIX.  Ubi  in  humanum  corpus  tabum  in¬ 
situm  est,  quod  non  potest  id  tueri  'k  variola, 
nonnunquam,  paucis  p6st  horis,  inflammatio 
partem  insitione  pundlam  capit ;  et,  die  poste¬ 
ro,  erupta  papula  haud  minus  increvit,  qir^m 
ea,  quam  movet  tabum  variolam  arcendi  po¬ 
tens,  quarto  die  solet.  Ali^s  inflammatio, 
quam  illud  tabum  excitat,  haud  secus  atque 

ea  quam  hoc,  tertio  die  oritur :  at  orta  ade6 

tarde 

tarde  increscit,  ut,  die  septimo  aut  odlavo^ 
non  longius  processerit,  quam  haec  posterior 
consuescit  die  quarto  ;  et,  nullo  pure  idoneove 
tabo  formato,  die  nono  decimove  evanescite 
Nonnunqiiam,  secundo  post  insitum  illiusmo- 
di  tabum  die,  pundlam  partem  vis  inflamma¬ 
tionis  adoritur,  et  cito  increscit  ad  diem  quin¬ 
tum  sextumve  usque  ;  quo  tempore  suborta 
pustula  continet  humorem  purulentum,  et  eo 
spissiorem  qui  variolam  arcere  pollet.  Quine- 
tiam,  binae  areolae,  quae  pustulas  illiusmodi 
tabo  ortas  circumsident,  sexto  septimove  die 
apparent ;  figura  conum  referunt ;  et  margine 
sunt  inaequales,  huc  illuc  fines  prolatantes  : 
contra,  binae  areola,  qus  pustulas  hujusmodi 
tabo  natas  circumeunt,  undecimo  duodecimo- 
ve  oculis  obveniunt  \  et  centro  depressae,  mar¬ 
gine  gibbae  sunt.  Porro,  pustularum,  quae  ex 
illo  tabo  nascuntur,  earum  quae  ex  hoc  non 
item,  l^umor,  modo  quarto  die,  modo  quinto 
sexto  ve,  purulentus  est,  glutinosus,  sufflavus 
et  luci  impervius.  Denique,  crustae,  quae  il¬ 
lis  pustulis  superveniunt^  sunt  tenues  et  ob¬ 
scure 

8cure  sufflavae ;  quae  his,  pullae,  aliquantulum 
perlucidae,  et  haud  leviter  crassae 

XL.  Insita  variola,  et  insita  vaccina  vera, 
multis  inter  se  differunt.  Vesicula,  seu  pus¬ 
tula,  vaccina  circularis  est,  centro  depresso, 
margine  gibbero  et  definito  ;  et,  quinto  sex- 
tove  die,  incipit  crustam  obducere,  quae  pau- 
latim  increscit  ad  diem  post  insitionem  duo¬ 
decimum  tredecimumve  usque,  ubi  pustula 
omninb  exsiccescit.  Contr^  in  phlegmone 
varioloso,  qui  ambitu  inaequalis  est,  oriuntur 
initio  complures  vesiculae  discretae  ;  qua?,  ali¬ 
quanto  p6st  in  unam  coalescentes,  formant 
majorem  pustulam,  quae  non  incipit  crustam 
ducere,  dum  contentus  humor  in  pus  concoc¬ 
tus  sit. 

XLI.  Quinetiam,  pustula  variolosa  humorem 
in  bonum  pus  concoquit,  dein  contrahit  crus- 

D  tam 


♦  Vid.  Georg.  Bell.  "Treatise  on  the  Cow-Pox, 
Cap.  II.  Sed.  IV.  Edin.  ann.  180^. 

tam  tenuem,  scabrosam,  et  luci  imperviam. 
Humor,  quem  continet  pustula  naccina,  sem- 
per  limpidus  est,  demumque  concrescit  in 
crustam  lasvem,  et  aliquantum  perlucidam. 

xLii.  Pustula,  porro,  ijariolosa  tantummo¬ 
do  unum  cavum  continet,  et  pundla  totum  hu¬ 
morem  effundit.  Vaccina,  contra,  pustula,  si¬ 
cut  fiivus,  cavernosa  est,  neque  cavernulae  in¬ 
ter  se  communicare  videntur. 

XLiii.  Ad  hoc,  pus,  ex  pustula  variolosa 
absorptum,  et  in  sanguinem  delatum,  facit,  ut, 
in  caeteris  cutis  partibus,  pustula  plures  pauci- 
oresve  oriantur  ;  non  item  pus,  absorptum  ex 
pustula  vaccina, 

XLiv.  Huc  accedat,  quod  humor  pustula¬ 
rum  variolosarum  natura  pestilens  est ;  et,  per 
aera  diffusus,  vel  contadlu  et  ministeriis  in 
vicem  translatus,  variolam  vulgat  :  dum  hu¬ 
mor  pustularum  vaccinarum  neque  natura  pes¬ 
tifer 

tifer  est,  neque  sic  diftusus,  aut  translatus,  pro¬ 
pagat  vaccinam, ' 

XLV.  Vaccinificum  denique  tabum,  postqu-lm 
per  multorum  deinceps  hominum  corpora  pro¬ 
pagatum  est,  vaccie  dcnu6  insitum  resuscitat  ^ 
veram  vaccinam.  Contr^,  experientia  edocuit, 
varioUJicnm  tabum,  vaccas  insitum,  nullam 
omnin6  morbum  excitare. 


/ 

ex  Insita  Vaccina  eveniant, 

XLVi.  Proximum  est,  ut,  de  insitionis  even¬ 
tu,  pauca  dicamus.  Qui  mortalium,  seu  qua¬ 
dam  corporis  constitutione,  seu  alia  quacun¬ 
que  causa  minus  idonei  sunt,  qui  variolam^ 
sive  fortuitam  sive  insitam^  capiant ;  iidem,  ut 
observarunt  medici,  saepe  nihil  morbi  nancis¬ 
cuntur  ex  insita  vaccina 

xLvii.  Si,  biduo  triduove,  post  insitum  ta¬ 
bum  vaccinum^  tumor  et  rubor  a  parte  punda 
longe  lateque  quoquoversum  patent,  verisimil- 
limum  est,  insitionem  parum  profecisse,  et 
non  polliceri  variolw  immunitatem.  Idem 
t  concludendum  est,  ubi  nullus  omnino  rubor 

et  tumor  insitionem  subsequuntur. 

XLViii.  Quin- 


*  Vid.  WooDviLL.  Observatiofis, 

XLviii.  Qiiinetiam,  si,  tertio  quartovc  post 
insitum  tabum  die,  apparet  pustula  ampla,  cen¬ 
troque  eminens;  cujus  apex  vesiculam  continet, 
et  cujus  basim  circumit  magna  vis  inflamma¬ 
tionis:  sat  est,  quare  putent  medici,  insitionem 
non  ad  spem  respondisse,  et  corpus  manere  va- 
riola  obnoxium. 

xLix.  Contra,  pustula  circulatim  definita, 
ex  centro  depressa,  ex  margine  eminens,  oc¬ 
tavo  fer^  die  inflammatione  et  rubore  cir¬ 
cumfusa  ;  febricula  ostendens,  Cceterum  cor¬ 
pus  partis  mala  participare  ;  indicant,  insi¬ 
tionem  vacciiKE  ad  spem  respondisse,  et  ho- 
\ 

minem,  in  reliquam  vitam,  fore  a  variola  tu¬ 
tum. 

L.  Vaccina  infantum  ferme  semper  mitior 
est,  quam  adultorum.  Infantes  rarissime  fe¬ 
briunt,  et,  siquandb,  levissime  ;  adulti  ssepe,  et 
nonnunquam  vehementer.  Mitior  quoque 
vaccina  est,  ubi,  odavo  nonove  dic,  inflamma¬ 
tio 

tio  et  rubor  pustulam  circumfundunt ;  quam 
ubi,  non  ante  undecimum. 

Li.  Vaccina,  per  se,  nunquam  lethalis  est. 
Perpauci,  quibus  mortem  attulisse  dicitur, 
aliis,  uti  nunc  cognitum  est,  perierunt  mor¬ 
bis  ;  sa^pe  profedo  variola,  cujus  tabo  aliquo 
prius  modo  expositi  fuerant,  quam  iis  vaccinas 
tabum  insitum  est"^. 


C  A  P. 


^  Vid.  WOODVILL.  Reports* 

C  A  P.  VII. 

^am  postulet  Curationem  insita  Vaccina. 

/ 

Lii.  De  vaccina  curatione,  multa  dicere 
haud  opus  est.  Ade6  enim  mitis  est,  ut  me¬ 
dicinam  vix  requirat,  praecipue  in  teneris  in¬ 
fantibus.  Nec  quidem  necessarium  est,  vel 
saltem  rarissime,  medicamentis  corpus  prae¬ 
parare,  ante  tabi  insitionem,  ut  nonnulli  me- 
dicoium  curant  praeparandum,  priusquam  va- 
tiolosum  tabum  inserant.  Adultis  tamen,  ubi, 
pure  ex  pustula  absorpto,  vehementius  febri¬ 
citant,  utile  est  alvum  solvere  catharticis  re¬ 
frigerantibus,  videlicet  secundariis  quibus¬ 
dam  salibus. 

Liii.  Ubi  vaccina  optatb  et  rite  procedit, 
^■arissime  opus  est,  ut  partibus  remedia  aut 

medicamenta 

medicamenta  applicentur.  Quoties  vero,  ante 
areolam  formatam,  vesicula  dirupta  humorem 
effundit,  neque  dein  exsudare  cessat ;  consues¬ 
cunt  medici  curare  lintea  aqua  frigida  made- 
fadla,  alia  post  alia,  diruptae  pustula  admo¬ 
venda,  quae  vasa  paululum  astringant,  et  hu¬ 
morem  coerceant.  Si  haec  parum  valent, 
alia,  quae  vehementius  astringant,  experienda 
sunt ;  dilutum,  velut,  acidum  sulphuricurn,  vej 
acetis  plumbi  aqua  solutus 

/ 

Liv.  Ubi  pustula  non,  uti  debet,  scabiem 
capit,  sed  dolet ;  atque  vicinae  partes  mag¬ 
nam  inflammationis  vim  habent ;  et  brachium 
aegro  moventi  proinde  videtur,  ac  si  riges¬ 
ceret  ;  consuescit  Jennerus  praecipere,  ut  par¬ 
ti  praeparata  quaedam  ex  hydrargyro,  praeser- 

I 

tim  unguentum  hydrargyri  nitrati,  paucos  dies, 
imponantur,  dein  omittantur  f. 


Lv.  Axillae 


^  Vid.  Jexner.  Further  Ohservations. 
f  Vid.  Jenner.  Continuatiori  of  Fabis,  ann.  iSoe. 

LV.  Axillae  glandulis  lymphaticis^  mocl6  in- 
liammationcm  capiant,  tumescant  et  doleant, 
lintea  madida  ex  aqua  lithargyri  composita 
admovenda  sunt,  et,  his  siccatis,  alia  substi¬ 
tuenda. 

Lvi.  Ubi  ceger  placidum  somnum  non  ca¬ 
pit,  sed  terrifica  somniat,  et  subinde  perterri¬ 
tus  excitatur ;  ne  nervorum  distentionibus 
corripiatur,  alvus,  si  opus,  solvenda  est  ;  cor¬ 
pus  acre  caute  admisso  refrigerandum  ;  et  noc¬ 
tu,  omnibus  procul  amotis,  quae  quietem  in¬ 
terrumpant,  gratus  somnus  conciliandus. 


E 

GAP.  VIII. 


Unde  Originem  ducat  Vaccina, 


LVii.  De  vaccince  origine,  medici  in  duas 
partes  abierunt.  Nonnulli,  Jennero  duce, 
contendunt,  hoc  malum  oriri  in  vaccis  lacta¬ 
riis  tabo,  quod  in  earum  papillas  transtulerunt 
mulgentium  manus,  ex  morbidis  pedibus  equi¬ 
nis.  Alii,  WoODVILLIUM,  SiMMONSIUM,  et 
CoLEMANUM  secuti,  putant,  in  ipsis  vaccis 
lactariis  ingenitum  morbum. 

Lviii.  Litem,  inter  tam  pr^claros  auctores, 
componere,  qui  utrobique  opiniones  experi¬ 
mentis  confirmarunt,  non  possumus  ;  cum,  de 
re  controversa,  nihil  sciamus,  praeterquam 
quod  ex  ipsis  disputantium  scriptis  didiceri¬ 
mus. 

LIX.  Quantum 

LIX.  Quantum  autem,  ex  comparatis  inter 
se  experimentis  et  observationibus,  colligi 
potest ;  nobis  videtur,  tabum,  quod  ex  pedibus 
equinis,  sive  redA  sive  per  vaccam,  humano 
corpori  insitum  est,  atque  tabum  eidem  insitum 
ex  vaccarum  papillis,  quas  nullum  tabum,  per 
manus  mulgentium  ex  pedibus  equinis  trans¬ 
latum,  inquinavit  f,  excitare  eundem  mor¬ 
bum  ;  aut  saltem  morbum,  quo  corpus  sic 
mutatur,  ut  variola  affici  non  possit. 


GAP. 


*  Vid.  JoANN.  G.  Loy.  Experiments  on  the  Origin 
of  the  Cow-pQx,  edit.  Whitby,  ann,  i8oi. 

f  Vid.  Duncan.  Annals  of  Medicine^  M,DCCC,r, 
pag.  460,  et  seq. 

GAP.  IX. 

^ar e  insita  Vaccina  potius  ferenda  sit,  quam 
insita  Variola, 


LX.  Nunc  breviter  considerandum  est,  cur,' 
fadla  comparatione,  insita  vaccina  morbus  le¬ 
vior  habenda  sit,  et  potius  ferenda,  quam 
insita  variola, 

Lxi.  Insita  vaccina  hactenus  non  lethalis 
fuit  dum  ifisita  variola^  ut  omnibus  plus  satis 

innotuit,  plurimos  quotannis  mortales  perimit. 

«  • 

'  Perpaucos  enim,  quibus  insita  vaccina  visa 
est  mortem  attulisse,  medici,  omnibus  explo¬ 
rate  cognitis,  credunt  aliis  interiisse  morbis. 

Lxii.  Quinetiam,  insita  vaccina  nec  infan- 

tum  constitutionem  infirmat,  nec  ipsos  aptos 

reddit, 

reddit,  quos  alii  morbi  adoriantur.  Imo  sunt, 
qui  contendant,  sic  feliciter  mutare  eorum 
corp5ra,  ut  ex  rubeola^  pertussi,  et  dentitione 
minus  detrimenti  et  periculi  accipiant.  Con¬ 
tra,  vel  insita  variola  haud  raro  oculorum  in¬ 
flammationem  et  caliginem  inducit ;  et  viva 
facit  scrofulae  seminia,  quae  aliter  fortass^ 
nunquam  vivescerent. 

Lxiii.  Insita  vaccina  rar6  febrem  movet ; 
et,  siquandb,  plerumque  adeb  levem,  ut  vel 
expedantes  vix  percipere  possimus.  Contr^, 
febris,  qucC  insita:  varioUe  supervenit,  saepe  ex- 
pedatione  multo  gravior  est ;  et  matres,  fu¬ 
turi  anxiae  et  solicitae,  haud  raro,  lade  cor¬ 
rupto,  faciunt,  ut  futura  omnia  mala  graviora 
eveniant. 

Lxiv.  Insita,  porro,  variola,  quantum  cog¬ 
novimus,  haud  minus  pestilens  est,  quam  ybr- 
tuit.i ;  et,  si  indatur  in  unum,  circumfuso 
aere,  contagione,  ministeriis  in  vicem,  imo 
ipsa  curatione  in  totam  vicinitatem  vulgatur. 

flacci  na 

Vaccina,  contra,  non,  nisi  insitione,  propagari 
potest. 

Lxv.  Quin  et  vaccina  potest  tuto  inseri,  om¬ 
ni  anni  tempore.  Insita  vero  variola,  quam¬ 
vis  comparate  levior  sit  fortuita,  non  tamen, 
omni  anni  tempore,  aeque  tuto  propagari  po¬ 
test.  j$lstate  enim  calor  graviorem  reddit, 
hieme  frigus. 

Lxvi.  Neque,  enimvero,  opus  est,  ut  corpus 
praeparetur  medicamentis,  priusquam  insera¬ 
tur  vaccina,  nisi  alvus  naturaliter  astricta  sit. 
Ubi  ita  est,  necessarium  profedb  erit,  eam, 
uno  aiterove  die  ante  insitionem,  muriate  hy- 
drargyri  dulci  solvere,  et  insuper  semel  bis  ve 
progressu  morbi.  Ante  autem  variolcc  insi¬ 
tionem,  corpus,  modo  plenum  sit,  extenuan¬ 
dum  est  tenui  diceta,  et  catharticis. 

Lxvii.  Ad  hoc,  in  vaccina  insita,  nulla  ple¬ 
rumque  signa  oriuntur,  quae  medicinam  pos¬ 
tulent.  In  variola  vero  insita,  haud  raro  ne¬ 


cessarium 

cessarium  est,  ut  medicus  nervorum  disten¬ 
tionibus,  aliisque  malis  quibus  exercentur 
aegri,  subveniat. 

Lxviii.  Huc  accedat,  qu6d  vel  insita  vario- 
la  faciem  nonnunquam  pulchritudine  despo¬ 
liat  ;  insita  vaccina  nunquam. 


Lxix.  Tenerrima,  denique,  aetate  infanti¬ 
bus  tuto  inseri  potest  vaccina.  Vix  autem 
tutum  est,  infantibus,  ante  tertium  aut  quar¬ 
tum  mensem,  variolam  inserere  :  et  fieri  po¬ 
test,  ut,  ante  hoc  tempus,  fortuita  variola  ca¬ 
piantur  et  pereant 


*  Vid.  Georg.  Bell,  l^reatisc  on  the  Cow-Fox^ 
Cap.  II.  Sed:,  vii. 

